Wysigings aan burgemeester se komitee | Netwerk24
Wysigings aan burgemeester se komitee
Die uitvoerende burgemeester van die Breedevallei-munisipaliteit, Antoinette Steyn, het op 30 Julie wysi­gings aan haar burgemeesters­komitee aangekondig.
Die volgende raadslede is in nuwe of veranderde portefeuljes aangestel: Juben von Willingh is aangestel as lid van die burgemeesterskomitee in die plek van George Stalmeester, wat bedank het.
Von Willingh is die wyksraadslid vir wyk 5 wat onder meer gedeeltes van Panorama, Van Riebeeckpark, De Wet en Sandhills insluit. Hy dien sedert Augustus 2016 in die raad.
Hy sal verantwoordelik wees vir die portefeulje brandweer, verkeer asook rampbestuur. Hy sal ook die belangrike portefeulje van landbou in samewerking met die Kaapse Wyn­land-distriksmunisipaliteit hanteer.
Die volledige portefeuljeverant­woorde­likhede sien ná die wysigings as volg daaruit:
. Margaret Sampson: Tegniese dienste (siviel, elektries en stadsbeplanning).
. Wouter Meiring: Finansies (begrotings, GOP, risikobestuur, prestasiebestuur).
. Joyce Mei: gemeenskapsontwik­keling (jeug, oues van dae, gestremdes, kinderontwikkeling, biblioteekdienste).
. Frank van Zyl: Strategiese onder­steuningsdienste (administrasie, regs­dienste, kommunikasie, ombudsman).
. Eileen Sheldon: Menslike nedersettings (behuisingsbeplanning en ontwikkeling).
. Julian Kritzinger: Plaaslike ekonomiese ontwikkeling (ekono­miese ontwikkeling, kuns en kultuur, toerisme).
. Reggie Farao: Sport en ontspan­ning (beplanning van sport en fasiliteite en ontwikkeling, uitgebreide openbare werke, asook menslike hulpbronne).
. John Levendal: Onderburgemeester (spesiale projekte, veiligheid en sekerheid, gesondheid).
Volgens Neil Mercuur, speaker, beloof dié wysigings om die voortgesette doeltreffendheid van die burgemeesterskomitee te verseker en sien die raad daarna uit om saam met die administrasie van die BVM en onder leiding van die munisipale bestuurder ’n omvattende en gehaltediens aan die inwoners van die Breedevallei te lewer.